স্টাফ রিপোর্টার ॥ দুদফা হার্টএটার্ক ও নানা রোগে আক্রান্ত মেহেরপুর জেলার আদর্শ শিক্ষক সুশীল চক্রবর্তীর চিকিৎসায় এগিয়ে এসেছে হবিগঞ্জের আদর্শ শিক্ষক টি আলী স্যার ফাউন্ডেশন। গত শনিবার মেহেরপুর জেলা প্রশাসকের কার্যালয়ে আনুষ্ঠানিকভাবে আদর্শ শিক্ষক সুশীল চক্রবর্তীর হাতে ৩০ হাজার টাকা তুলে দেন অনুষ্ঠানের প্রধান অতিথি মেহেরপুরের জেলা প্রশাসক মোঃ মাহমুদ হোসেন। এ সময় অন্যান্যের মধ্যে উপস্থিত ছিলেন হবিগঞ্জ প্রেসক্লাবের সাবেক সভাপতি হারুনুর রশিদ চৌধুরী ও মেহেরপুর রিপোর্টার্স ইউনিটির সভাপতি রফিকুল ইসলামসহ স্থানীয় সাংবাদিকবৃন্দ। উল্লেখ্য, শিক্ষক সুশীল চক্রবর্তী তার চিকিৎসায় আর্থিক সহায়তার জন্য আদর্শ শিক্ষক টি আলী স্যার ফাউন্ডেশনের ইংল্যান্ডস্থ কার্যালয়ে আবেদন করলে সেখান থেকে ৩০ হাজার টাকা পাঠানো হয় ফাউন্ডেশনের হবিগঞ্জ কার্যালয়ে। হবিগঞ্জ থেকে টি আলী স্যার ফাউন্ডেশনের পক্ষে বিশিষ্ট সাংবাদিক ...